Grafika kompjuterike 3D

Tempulli i Jeruzalemit (hebraisht: בית המקדש, shqiptimi  Bet HaMikdash fj.p.fj. "Shtëpia e Shenjtë") është, sipas Biblës, ndërtesa fetare e ndërtuar nga hebrenjtë për të strehuar arkën e besëlidhjes. Ai ndodhej në Malin e Tempullit (Har HaBajit) në qytetin e vjetër të Jeruzalemit. Sipas besimit hebraik, ishte "froni" këmbëmbështetës figurativ i pranisë së Perëndisë (hebr. "shehina") në botën lëndore.

Çmohej nga feja hebraike si ndërtesa më e rëndësishme e më e shenjtë. Tempulli është shkatërruar dhe rindërtuar disa herë.

Tempulli i Parë u ndërtua nga Mbreti Salomon brenda shtatë vjetevë në qindvjeçarin e 10-të p.e.r. në vitin 957 p.e.r. Ai ishte qendra e judaizmit të lashtë dhe pika kryesore e riteve hebraike për mijëra vjet. Tempulli zëvendësoi tabernakullin e Moisiut dhe tabernakujt e Shilohit, Novit, dhe Givonit si qendra kryesore e fesë hebraike. Tempulli i Parë u shkatërrua nga Babilonët në vitin 586 p.e.r., dhe u rindërtua shtatedhjetë vjet më vonë nga Kiri i Madh në vitin 516 p.e.r. Qindra vjet më pas u ripërtëri nga Herodi rreth viteve 20 p.e.r. Tempulli i Dytë u shkatërrua nga Romakët në vitin 70 e.r. Të gjitha muret e jashtme qendrojnë ende, megjithëse tempulli vetë është rrënuar që prej gati 2000 vjetësh, dhe për shumë vjet besohej se muri perëndimor i ndërtesës ishte muri i vetëm që i kishte mbijetuar kohës.

Faltorja islamike, Xhamia e Gurit, qendron në anën e tempullit që nga qindvjeçari i 7-të, dhe Xhamia Al-Aksa, pothuaj nga e njëjta periudhë, poashtu ndodhet në oborrin e tempullit të atëhershëm.

Eskatologjia hebraike parashikon ndërtimin e Temullit të Tretë në Jeruzalem përpara ardhjes së mesiahs, prandaj, përkrahës të Judaizmit ortodoks dhe konservativ presin ndërtimin e tij.

Shiko edhe

 * Tempulli i Salomonit apo Tempulli i Parë
 * Tempulli i Dytë
 * Tempulli i Tretë

Lidhje të jashtme
Jeruzalémský chrám Templet i Jerusalem Israelitischer Tempel Temple in Jerusalem Templo de Jerusalemo Templo de Jerusalén Jeruusalemma tempel Temple de Jérusalem Templi di Jerusalem Templo de Xerusalén בית המקדש Bait Allah Tempio di Gerusalemme エルサレム神殿 예루살렘 성전 Jeruzalės šventykla Ерусалимски храм Joodse tempel Tempelet i Jerusalem Tempelet i Jerusalem Świątynia Jerozolimska Templo de Jerusalém Иерусалимский храм Jeruzalemski Hram Temple in Jerusalem Jeruzalemský chrám Jerusalems tempel Hekalu ya Yerusalemu Kudüs Tapınağı Єрусалимський храм Đền thờ Jerusalem בית המקדש 聖殿